                                              Актуализирана с Решение №225/20.12.2024г. на ОбС-Тополовград

Н  А  Р  Е  Д  Б  А

 ЗА РЕДА ЗА ПРИДОБИВАНЕ, УПРАВЛЕНИЕ И РАЗПОРЕЖДАНЕ С ОБЩИНСКО ИМУЩЕСТВО

ГЛАВА  І

ОБЩИ РАЗПОРЕДБИ

Чл.1 Тази наредба урежда условията и редът за придобиване на право на собственост и на ограничени вещни права, за предоставяне за управление, под наем и за разпореждане с имоти и вещи - общинска собственост, и правомощията на Общински съвет Тополовград, Кмета на Община Тополовград, на Кметовете на кметства и на Кметските наместници при спазване на разпоредбите на Закона за общинската собственост и на специалните закони и подзаконови нормативни актове  в тази област.
Чл.2 /1/ Наредбата не се прилага за: 

1. разпореждане с общински имоти, извършвано по реда на Закона за приватизацията и след приватизационния контрол ;

2.правата върху общинската част от капитала на едноличните търговски дружества;
3.предоставянето на концесии върху обекти- общинска собственост;
4.разполагане на леки преместваеми  съоръжения;

5.настаняване под наем в общински жилища;

/2/ С отделни наредби на Общинския съвет се уреждат редът и условията за: 

1. разполагане на леки преместваеми съоръжения за търговски и обслужващи дейности ;
2. права на собственост на общината в търговските дружества с общинско участие в капитала на дружествата;
3. предоставяне на концесии 

4. установяване на жилищни нужди за настаняване под наем в общински жилища и продажбата им. 

Чл.3 /1/ Общинската собственост е публична и частна по своя характер.
/2/.Имотите и вещите - публична общинска собственост, които са престанали да имат предназначението по чл. 3, ал. 2 на Закона за общинската собственост, се обявяват от Общинския съвет за частна общинска собственост.
/3/ За публична общинска собственост се обявяват имотите и вещите - частна общинска собственост, които са придобили предназначението по чл. 3, ал. 2 от ЗОС, след влязло в сила решение на Общинския съвет.
/4/ Решенията на Общинския съвет по ал. 2 се приемат с мнозинство от две трети от общия брой на съветниците, а по ал. 3 - с повече от половината от общия им брой.

/5/ Предложенията по алинея 2 и алинея 3 се правят в писмена форма  от лицата, имащи право да внасят проекти за решения на Общински съвет. Предложението трябва да е мотивирано и да съдържа информация за вида, местонахождението на имота и защо се налага промяна в неговото предназначение. Към него се прилага, акта за общинска собственост и актуална скица на имота.

            /6/ Цялостни или частични подробни устройствени планове или техни изменения, засягащи недвижим имот, публична общинска собственост, когато предвиждат мероприятия, които налагат промяна на публичната в частна общинска собственост, се одобряват след влязло в сила решение на Общински съвет.
Чл.4 /1/ Застроените имоти, публична общинска собственост, задължително се застраховат.
/2/ Общинският съвет определя имотите - общинска собственост, извън тези по ал. 1, които подлежат на задължително застраховане.
/3/ Кметът на общината определя със заповед вещите - общинска собственост, които подлежат на задължително застраховане.

/4/ Застрахователните вноски се предвиждат по бюджетите на общината или на съответните организации и юридически лица на бюджетна издръжка, на които имотите и вещите по ал. 1 - 3 са предоставени за управление. Застрахователните вноски за имотите и вещите по ал. 1 - 3, предоставени под наем, за ползване или на концесия, са за сметка на наемателите, ползвателите или концесионерите.
Чл.5 /отменен с решение №223/29.04.2021г./ 
Чл.6 В изпълнение на стратегията по чл.5  Общинският съвет приема годишна програма за управление и разпореждане с имотите - общинска собственост, по предложение на Кмета на общината. Програмата се приема най-късно до приемането на бюджета на общината за съответната година и може да бъде актуализирана през годината, като при необходимост се извършва и актуализация на общинския бюджет. Програмата съдържа:

1. прогноза за очакваните приходи и необходимите разходи, свързани с придобиването, управлението и разпореждането с имоти - общинска собственост;

2. описание на имотите, които общината има намерение да предложи за предоставяне под наем, за продажба, за внасяне като непарична вноска в капитала на търговски дружества, за учредяване на ограничени вещни права или за предоставяне на концесия;

3. описание на имотите, които общината има намерение да предложи за замяна срещу имоти на граждани или юридически лица, с подробно описание на нуждите и вида на имотите, които общината желае да получи в замяна;

4. описание на имотите, които общината има намерение да придобие в собственост, и способите за тяхното придобиване;

5. други данни, определени от общинския съвет.

6. (нова с Решение №224 от 27.02.2017г.) описание на имотите и обектите, за изграждането, на които е необходимо отчуждаване на частни имоти, както и на такива от първостепенно значение.
Чл.7 Стратегията по чл. 5 и Програмата по чл. 6, както и промените в тях се обявяват на населението на Община Тополовград чрез обявяване на достъпно място в общинската администрация,както и се публикуват и на интернет страницата на общината.

ГЛАВА ІІ
ПРИДОБИВАНЕ НА ИМОТИ И ВЕЩИ ОТ ОБЩИНА  ТОПОЛОВГРАД
Чл.8/1/ Община  Тополовград придобива възмездно или безвъзмездно собственост и други ограничени вещни права върху недвижими имоти чрез правна сделка, по давност или по друг начин определен в закон.

           /2/ Възмездно придобиване на право на собственост или на ограничени вещни права върху имоти се извършва след влязло в сила  решение на Общински  съвет. Предложението се прави от лицата имащи право да внасят предложения за решение от Общинския съвет и съдържа мотиви за извършване на сделката. Въз основа на решението се сключва договор от Кмета на общината, който следва да бъде в писмена форма и се вписва по разпореждане на съдията по вписванията по местонахождението на имота.


/3/ Даренията и завещанията в полза на общината се приемат от Кмета на общината по опис, при условията и по реда на Закона за наследството.

        /4/ Позоваването на придобивна давност в полза на общината става със заповед на Кмета на общината, а при спор от пълномощника на общината по делото, като по отношение на безстопанствените имоти на територията на община Тополовград се спазват реда и условията, предвидени в Глава шеста от  тази наредба. 
Чл.9. Сгради, постройки, съоръжения или  части от тях могат да се придобиват от Община Тополовград чрез извършване на ново строителство, надстрояване и пристрояване на съществуващи сгради в съответствие със строителната програма в рамките на предвидените средства в общинския бюджет.


Чл.10 Доставката на машини, съоръжения, технологично оборудване, транспортни средства и други дълготрайни активи се осигурява от кмета на общината в рамките на предвидените по бюджета средства .

Чл.11/1/Движимите вещи, необходими за административни и стопански нужди на Общинската администрация и дейности към нея, и кметствата, се закупуват от Кмета на общината или упълномощени от него длъжностни лица в рамките на утвърдените бюджетни средства.


/2/ Движимите вещи, необходими за административни и стопански нужди на звената, работещи на самостоятелна общинска бюджетна сметка, се закупуват от ръководителя на звеното или упълномощено от него длъжностно лице.

Чл.12. Доставките по чл.10 и чл.11 се осъществяват при спазване на Закона за обществените поръчки и Наредба за възлагане на малки обществени поръчки.
ГЛАВА   ІІІ
УПРАВЛЕНИЕ НА ИМОТИТЕ И ВЕЩИТЕ – ОБЩИНСКА СОБСТВЕНОСТ

Чл.13 /1/ Управлението на общинската собственост се извършва в интерес на населението на Община Тополовград, съобразно разпоредбите на закона и с грижите на добър стопанин.

         

/2/ Имоти и вещи – общинска собственост се използват съобразно предназначението им и за нуждите, за които са предоставени. Предоставените имоти и вещи не могат да се преотстъпват за ползване, да се ползват съвместно по договор с  трети лица, да се отдават под наем или да се пренаемат, освен в случаите, предвидени в закон.
РАЗДЕЛ  І

Управление  на  имоти и вещи  -  публична  общинска  собственост

Чл.14 /1/ Кметът на Община Тополовград организира, ръководи и контролира управлението на имотите, предназначени за осъществяване функциите на общинската администрация и Общински съвет.

/2/ Кметовете на кметства и кметските наместници управляват пряко имотите, предназначени за осъществяване функциите на кметствата.

/3/ Имотите публична общинска собственост  предназначени за трайно задоволяване на обществени потребности от общинско значение, включително и имотите за здравни, културни,образователни и социални нужди могат да се предоставят безвъзмездно за ползване на съответните организации, юридически лица и звена на общинска бюджетна издръжка, след влязло в сила решение на Общински съвет.

/4/ Решението на Общинския съвет по ал.3  се взема въз основа на мотивирано искане от ръководителя на съответната организация, юридическо лице или звено на общинска бюджетна издръжка.

/5/ Ръководителите на организациите и юридическите лица на общинска бюджетна издръжка управляват предоставените им за безвъзмездно ползване имоти  и отговарят за тяхното поддържане, ремонтиране и застраховане.
Чл.15 /1/ Имотите и вещите – публична общинска собственост, които не са необходими за нуждите на органите на общината или на юридическите лица и звена на общинска бюджетна издръжка, могат да се предоставят безвъзмездно за управление на други юридически лица на бюджетна издръжка или на техни териториални структури след влязло в сила  решение на Общински съвет. 

/2/ Ръководителите на организациите по ал.1 подават мотивирано писмено искане до Кмета на общината, в което конкретно са описани имотите и вещите както и целите, за които ще се използват. 

/3/ Въз основа на решението на Общинския съвет, Кметът на общината сключва договор.

/4/ При възникване на належаща общинска нужда лицата, на които са предоставени имотите и вещите по ал.1, са длъжни да ги освободят в срок до три месеца от връчването на съобщението за освобождаване.
/5/. Когато нуждата от предоставения имот отпадне или той се използва в нарушение на разпоредбите на чл. 11 от ЗОС, имотът се отнема със заповед на Кмета на общината, след влязло в сила решение на Общинския съвет.. Настоящата разпоредба се прилага и за предоставените имоти частна общинска собственост,съгласно чл. 19 от настоящата наредба.
Чл.16/1/ (изменен с Решение №224 от 27.02.2017г.) Свободни имоти или части от имоти-публична общинска собственост, с изключение на имотите, подлежащи на концесиониране, могат да се отдават под наем след влязло в сила  решение на Общински съвет, чрез публичен  търг или публично оповестен конкурс проведен по реда на Глава VІІІ от настоящата Наредба за срок  до 10 години, при условие, че се използват съобразно предназначението им и не се препятства осъществяването на дейностите, за които са определени. Наемните цени се определят от 
Общинския съвет.Въз основа на резултатите от търга или конкурса, кметът на общината сключва договор за наем.
          /2/  Имоти или части от имоти-публична общинска собственост   (зали или квартални клубове) , могат да се отдават за еднократно ползване за организиране на тържества, с разрешение на Кмета на общината и след представяне на документ за платена такса ,съгласно Наредбата за определяне и администриране на такси и цени на услугите на територията на Община Тополовград.
Чл.17 Наемните правоотношения с предмет – части от имоти – публична общинска собственост, се прекратяват на следните основания:

1.поради неплащане на наемната цена за повече от един месец или

поради системното й  неплащане в срок;


2. поради извършване на ново строителство, надстрояване или пристрояване, разрешени по установения ред, когато се засягат ползваните помещения;

3. поради лошо управление; 

4. с изтичане срока за настаняване;   

5. когато помещенията се ползват в нарушение на забраните на чл. 11 от ЗОС; 

6. други основания, определени в договора и закона. 

РАЗДЕЛ  ІІ

Управление  на  имоти и вещи -  частна  общинска  собственост

    Чл.18 /1/ Кметът на общината организира, ръководи и контролира управлението на нежилищните имоти-частната общинската собственост.

/2/Дирекция “Специализирана администрация” в общинската администрация осъществява следните дейности във връзка с управлението на имотите:

1. регистрира и отчита сключените наемни договори;

2. контролира изпълнението на наемните договори;

3. установява случаите на незаконно завземане на общински имоти; 

4. установява случаите на неправомерно ползване на общински имоти и предлага на компетентния орган освобождаването на общински имоти, които се ползват без правно основание или когато са установени нарушенията по т.3;

 5. информира кмета за освободените имоти.
 6. изпълнява други конкретни задачи, възложени им от Кмета на общината във връзка с управлението на имотите общинска собственост. 

  Чл.19. Имотите и вещите – частна общинска собственост, които не са необходими за нуждите на органите на общината или на юридическите лица и звена на общинска бюджетна издръжка, могат да се предоставят безвъзмездно за управление на други юридически лица на бюджетна издръжка или на техни териториални структури по реда на чл.15.
  Чл.20/1/Свободни нежилищни имоти – частна общинска собственост, се отдават под наем от Кмета на общината чрез публичен  търг или публично оповестен конкурс проведен по реда на Глава VІІІ от настоящата Наредба. Наемните цени се определят от Общинския съвет.                                                        Въз основа на резултатите от търга или конкурса се сключва договор  за  наем от Кмета на  общината.


/2/ Договорите за наем се сключват за срок  до 10 години.

     /3/ (изменена с Решение №224 от 27.02.2017г.) С решение на Общинския съвет нежилищите имоти частна общинска  собственост могат да се отдават под наем без търг или конкурс за здравни,  образователни и социални дейности за задоволяване на съответните нужди на населението, както и на юридически лица с нестопанска цел, осъществяващи дейност в обществена полза.


/4/ (изменена с Решение №224 от 27.02.2017г.) С решение на Общинския съвет  могат  да се отдават  под наем на търговски дружества, без търг или конкурс, поземлени имоти – частна общинска собственост, необходими като терени за временно използване, за спомагателни и  допълнителни площадки, комуникации   и  други, свързани с  изграждането,  ремонта  и  поддържането на  обекти  на  техническата инфраструктура, за срока  на ремонтно-строителните дейности. 
/5/. В случаите на ал.3 и ал.4 от настоящия член заинтересованите лица внасят мотивирано предложение до Кмета на общината. Същият внася  предложението в Общинския съвет  относно отдаването под наем на искания имот. Общинският съвет  се  произнася  по внесеното предложение  на  първата  сесия  след внасянето  му. Въз  основа  на  влязло в сила решение  на  Общински  съвет  се  сключва  договор  за  наем  от  кмета на общината. 

/6/ Договорът за наем, следва да има най - малко следното съдържание:

1. страните, между които се сключва с точно описание на данните относно тяхната легитимация;

2.  наемна цена; 

3.  срок;

4. основни права и задължения на страните, в това число начин на плащане на наемната цена, начин на ползване на имота, основни санкции при неизпълнение  на договорените задължения;

5. основания за прекратяване на договора.
Чл.21 /1/(изменена с Решение №120 от 11.08.2020г. на ОбС-Тополовград) Със заповед на Кмета на общината се предоставят безвъзмездно помещения - частна общинска собственост на общинските ръководства на политическите партии, отговарящи на  условията,  предвидени  в  Закона  за  политическите партии /ЗПП/. 

/2/ Със заповед на Кмета на общината без търг или конкурс се отдават под наем нежилищни имоти – частна общинска собственост, за нуждите на общинските ръководства   на   синдикалните   организации със срок до 5 години.
         /3/ Наемната цена се определя за политическите партии по реда на чл.20 от ЗПП, а за синдикалните организации с решение на Общинския съвет.

        /4/ Искането за предоставяне на помещение по ал.1 и ал.2 се извършва 
с молба до Кмета на общината, в която се посочват:

1. наименованието на партията /синдикалната организация/;

2. приблизителния членски състав на местната организация на партията /синдикалната организация/, за нуждите на която се иска помещението;

3. декларация, че местната структура на партията или синдикалната организацията не притежава друго помещение за задоволяване на същите нужди. 

Чл.22 Наемните правоотношения по този  раздел се прекратяват на следните основания:


1. поради неплащане на наемната цена за повече от 1 месец или поради системното й неплащане в срок, освен ако в специален закон не е предвиден по-дълъг срок.


2. поради извършване на ново строителство, надстрояване или пристрояване, разрешени по установения ред, когато се засягат ползваните помещения.


3. поради лошо управление.


4. с изтичане срока за настаняване.


5. когато  помещенията се ползват  в  нарушение на чл. 11 от ЗОС.


6. когато наемател по чл.21, ал.1 и 2 придобие  в  собственост помещение  от  същия вид,  годно  за постоянно ползване.


7. когато за наемател по чл.21, ал.1 отпаднат основанията по чл.19, ал.1 от ЗПП.


8. други основания, определени в договора.


Чл.23 Наемните правоотношения по чл. 21 , ал. 1  и 2 се прекратяват от  Кмета на общината със  заповед, в която се посочва основанието за прекратяване на наемното правоотношение, събраните доказателства и срокът за освобождаване, който не може да бъде по-дълъг от един месец.

            Чл.24 (изменен с Решение №402 от 28.09.2010г.) Културни ценности, които са общинска собственост се ползват при условията и реда, определени в специалните закони. (изм. с решение №402/28.09.2010 г.)

Чл.25 При възникване на належаща общинска нужда наемателите на помещения по чл. 21, ал.1 и 2 са длъжни да ги освободят в срок от три месеца от връчването на съобщението за освобождаване. Ако имотът не бъде освободен доброволно, той се освобождава по административен  ред  въз  основа  на   заповед  на  Кмета  на общината,  която се привежда  в  изпълнение  със съдействието на органите на полицията.


Чл.26 Заповедите по чл.23 и чл.25 могат да се обжалват по реда на Административно процесуалния кодекс /АПК/. Жалбата не спира изпълнението на заповедта, освен ако съдът разпореди друго.


Чл.27/1/ Поддържането и текущите ремонти на имотите и вещите – частна общинска собственост, отдадени под наем  или предоставени за 
ползване, се извършва от наемателите или ползвателите им в съответствие с  разпоредбите на Закон за задълженията и договорите /ЗЗД/.


/2/ С договора може да се уговори основните ремонти да се извършват за сметка на наемателите или ползвателите.

Чл.28 Пренаемането, под каквато и да е форма, на недвижими имоти от този раздел не се допуска. 

 Чл.29. Предоставянето под наем на имоти или части от тях - общинска собственост, предоставени за управление на училища, детски градини и обслужващи звена се извършва чрез публичен търг или публично оповестен конкурс от съответните ръководители на изброените заведения на бюджетна издръжка при спазване на всички правила и процедури предвидени в ЗОС и настоящата наредба за имотите общинска собственост. Договорът за наем се сключва от ръководителя на съответното бюджетно учреждение. 

                                            РАЗДЕЛ ІІІ

Управление  на  земи  от  общинския  поземлен  фонд

Чл.30 /1/ Земи от общинския поземлен фонд могат да се отдават под наем или аренда на физически и юридически лица при следните условия:

· да има влязло в сила решение на Общинската служба “Земеделие и гори”  за възстановяване на общинската земя в съществуващи или възстановими стари реални граници / чл. 18ж, ал. 1 от  ППЗСПЗЗ/ или 

· решение за възстановяване на собствеността в нови реални граници с плана за земеразделянето / чл. 18ж, ал. 2 от ППЗСПЗЗ/.


/2/ Земите по предходната алинея се отдават под наем без търг на безимотни и малоимотни лица с постоянно местоживеене в населеното място, в чието землище се намират земите. 
Чл.31 /1/ Безимотните и малоимотните граждани, които искат да получат земя под наем, подават в срок до 15 дни заявление до кмета  на общината с данни: име, презиме и фамилия по документ за самоличност, ЕГН, лична карта /личен паспорт – серия , №/ - дата и място на издаване, както и постоянен адрес на заявителя. В заявлението се посочват и площта, и местонахождението на земята, която се иска под наем.


/2/ Към  заявлението безимотните кандидати прилагат декларация, че не притежават земеделска земя, не им се възстановява право на собственост върху земя по ЗСПЗЗ, пряко или по наследство, и че за неверни данни носят отговорност по чл. 313 от Наказателния кодекс /НК/.


/3/ Към заявлението малоимотните прилагат решение на Общинската поземлена комисия по чл. 18ж, ал. 1 и 2, или чл. 27 от ППЗСПЗЗ, както и декларация, че не притежават други земи в страната, и че при неверни данни носят отговорност по чл. 313 от НК.
           /4/ Към заявлението се прилага пълномощно, когато то се подава чрез пълномощник.


Чл.32 /1/ Постъпилите в срок заявления се разглеждат от комисия, назначена от Кмета на общината.


/2/  Не се допуска на безимотно лице да се отдава под наем земеделска земя повече от 5 декара.


/3/ Малоимотно лице може да получи под наем такава площ земя, която заедно с площта на собствената  му  земя  не  надвишава 5 декара.


Чл.33 /1/ Договорите за наем се сключват от Кмета на общината за срок не по-дълъг от една година.


/2/ Определеният годишен наем се заплаща от наемателя в 14-дневен срок от сключване на договора. 

Чл.34. Когато след задоволяване на нуждите на безимотните и малоимотните граждани останат свободни земи по чл.30,ал.1, те се отдават под наем или аренда, чрез публичен търг или публично оповестен конкурс по реда  на Глава VІІІ от настоящата наредба. Търгът или конкурсът се провеждат след заповед на Кмета на общината за отдаване под наем и след влязло в сила решение на Общински съвет за отдаване под аренда на земеделски земи.

/4/ Общински земеделски земи, включени в строителните граници на населените места в Община Тополовград, се отдават под наем по реда на раздел трети от тази глава.

Чл.35 /1/ Общинският съвет определя земите от общинския поземлен фонд, които могат да се отдават под наем и аренда, както и размера на наема и арендната вноска, които не могат да бъдат по-малки от тези, определени за земите от държавния поземлен фонд.


/2/ В решението по предходната алинея земите се описват по местоположение /местност/, категория и размер на  наемната цена на единица площ.

              Чл.36 /1/(изменен с Решение №426 от 30.11.2010г.) Отдаването под аренда на земи от общинския поземлен фонд, с изключение на мерите и пасищата, се извършва чрез търг или конкурс, при условията на глава VIII, след влязло в сила решение на Общинския съвет по реда и при условията на Закона за аренда в земеделието.

/2/ Срокът на договора за аренда е:

1. При използване на земеделските земи за оглеждане на интензивни култури – 4 години;

2. При използване на земеделските земи за оглеждане на трайни насаждения – 30 години;
          /3/ (нова алинея - Решение №426 от 30.11.2010г)  Земите от общинския поземлен фонд могат да се отдават под аренда без търг или конкурс:

1.когато са заети с трайни насаждения

2.когато не са били ползвани две или повече стопански години

3.в случаите по чл. 37 в, ал. 10 от ЗСПЗЗ

4.в други случаи, определени в закон

Чл.37 /1//(изменена с Решение №426 от 30.11.2010г.)  Земеделски земи от общинския поземлен фонд с изключение на мерите и пасищата се отдават под наем за срок не по-дълъг от 10 години от Кмета на общината, чрез публичен търг или конкурс при условията на Глава  VIII.

/2/ Въз основа от резултатите от търга, Кмета на общината сключва договор.

         / 3 / нова алинея - Решение №426 от 30.11.2010г) Земите от общинския поземлен фонд могат да се отдават под наем без търг или конкурс:

1.когато са заети с трайни насаждения

2.когато не са били ползвани две или повече стопански години

3.случаите по чл. 37в, ал. 10 от ЗСПЗЗ

4.в други случаи, определени в закон
          / 4 / нова алинея - Решение №426 от 30.11.2010г) Общинският съвет, по предложение на кмета на общината, определя маломерни имоти от общинския поземлен фонд, които могат да се отдават под наем за една година без търг или конкурс."

           Чл. 38 /(изменен с Решение №426 от 30.11.2010г.)Земеделски земи по чл.19 от ЗСПЗЗ се отдават под наем или аренда по реда на ЗСПЗЗ.

            /1/ Мерите и пасищата - общинска собственост, могат да се отдават под наем или под аренда само на земеделски стопани, отглеждащи пасищни животни, или на лица, които са поели задължение да ги поддържат в добро земеделско или екологично състояние за срок 5 години.По искане на наемателя или арендатора договорът може да се сключи и за по-кратък срок.
            /2/ Отдаването на мерите и пасищата по ал. 1 се извършва по реда и при спазване на изискванията на ЗСПЗЗ.


    Чл.39.Относно съдържанието, сключването и прекратяването на договорите за наем и аренда, както и относно неуредените в този раздел въпроси се прилагат правилата на Раздел ІІ от ГЛАВА ІІІ от настоящата наредба, Законът за арендата в земеделието и други специални закони уреждащи тази материя. 

РАЗДЕЛ ІV
Управление на движими вещи, общинска собственост


Чл.40 /1/ Кметът на общината организира управлението и поддръжката на движимите вещи, обслужващи дейността на Общинската администрация и дейности към нея.

/2/ Кметовете на кметства на самостоятелен бюджет и ръководители на звена на бюджетна издръжка организират управлението и поддръжката на движимите вещи, обслужващи тяхната дейност.


Чл.41 /1/ Движимите вещи, предназначени за здравни, културни, образователни, просветни, религиозни, спортни и социални мероприятия от общинско значение, се управляват и поддържат от ръководителите на тези учреждения и юридически лица, на които са предоставени за възмездно или безвъзмездно ползване.


/2/ Кметът на общината упражнява контрол  върху  правилното и законосъобразно управление на движимите вещи по предходната алинея.



Чл.42 Движимите вещи, определени по съответния ред за паметници на културата, се управляват съобразно със специалните разпоредби на Закона за паметниците на културата и музеите и другите подзаконови нормативни актове.

Чл.43. /1/. Движимите вещи, които не са необходими за нуждите на общинска администрация и звената на бюджетна издръжка, както и тези към които има проявен интерес от потенциални наематели и отдаването им под наем за определено време е съвместимо с нуждите на общината могат да се отдават под наем от Кмета на общината.


/2/ Вещи по чл.43,ал.1 могат да се отдават под наем възмездно, еднократно, без търг от Кмета на общината по такси, определени от Общинския съвет.


/3/Кметът на общината сключва договор за наем за срок не повече от 3 години, по определени от Общинския съвет наемни цени. В случай на проявен интерес от повече наематели, както и когато кметът прецени може да организира и публично оповестен конкурс или публично оповестен търг, като въз основа на резултатите сключва договор за наем. 

/4/ Относно неуредените в този член въпроси се прилагат правилата за отдаване под наем на имоти частна общинска собственост. 
ГЛАВА  ІV
РАЗПОРЕЖДАНЕ  С  ОБЩИНСКИ  ИМОТИ  И  ДВИЖИМИ  ВЕЩИ

РАЗДЕЛ   І
Общи разпоредби

Чл.44 /1/ Имотите и вещите – публична общинска собственост, не могат да се отчуждават и да се прехвърлят в собственост на трети лица. Разпореждане с имоти – публична общинска собственост, се осъществява само чрез учредяване на ограничени вещни права върху същите, при условия и ред, определени в закон.


/2/ Разпореждането с недвижими имоти – частна общинска собственост, се осъществява чрез:

1. продажба на имоти или на идеални части от тях;

          2. замяна;


3. учредяване на ограничени вещни права;

4. делба;

5. дарение;

6. друг начин определен в закон.
/3/ Разпореждането с движими вещи – частна общинска собственост се осъществява чрез:


1. продажба;


2. учредяване на безвъзмездно право на ползване;


3. дарение;


4. бракуване;


5. друг начин определен в закона.


/4/ При висящо съдебно дело, включително и за собственост, между общината и физически или юридически лица, на основание на правомощията, дадени му от чл. 44, ал. 1, т. 15 от  Закон за местното самоуправление и местната администрация, Кметът на общината може да сключва спогодба след влязло в сила решение на Общинския съвет -гр Тополовград.


/5/ Разпоредителни действия се извършват само с имоти, актовете за които са вписани по съответния ред в службата по вписвания.


Чл.45 Сделките, с които се прехвърлят или учредяват вещни права върху недвижими имоти, подлежат на вписване съгласно действуващото законодателство.


Чл.46 /1/ Продажбата на движими вещи, които не са необходими за дейността на общината, се осъществява чрез публичен търг или публично оповестен конкурс по реда на тази наредба, след влязло в сила  решение на Общински съвет гр. Тополовград.


/2/ Замяна на движими вещи става с договор, сключен с Кмета на общината по реда и условията на ЗЗД , след влязло в сила решение на Общинския съвет.

          /3/ Безвъзмездно право на ползване върху движими вещи се предоставя от Кмета на общината на организации и лица на бюджетна издръжка., след влязло в сила решение на Общинския съвет

/4/ Дарение на движими вещи /картини, други предмети на изкуството и сувенири/, общинска собственост, на стойност до 1 000 /хиляда/ лева, на гости от страната и чужбина на държавно или общинско ниво, или на граждани на държавата и общината за особени заслуги към Община Тополовград както и на юридически лица на бюджетна издръжка при юбилеи или други особени чествания, става със заповед на Кмета на общината. Във всички останали случаи дарение на движими вещи се извършва след влязло в сила  решение на Общинския съвет.


/5/ Стойността на дарените по ал. 4 вещи се определя по фактура за новозакупени за целта вещи. При други случаи – по експертна оценка на компетентните специалисти.


Чл.47 /1/ ) (отменена с Решение №340 от 22.12.2017г.)

           /2/Физическите и юридическите лица заплащат на общината и стойността на разходите,извършени от общината ,за изготвяне на пазарна оценка, по реда на чл. 41, ал.2 от Закона за общинската собственост
РАЗДЕЛ ІІ

Разпореждане с общински нежилищни имоти чрез правни сделки

Чл.48 Сделки по чл. 44, ал. 1 и ал. 2  се извършват след влязло в сила  решение на Общински съвет.


Чл.49 /1/Продажба на имоти - частна общинска собственост, се извършва след влязло в сила решение на Общински съвет от Кмета на общината чрез публичен търг или публично оповестен конкурс.

/2/ Когато лицата, на които може да се извърши продажба, са определени в закон, както и когато продажбата се извършва между общината и държавата или между общини продажбата се извършва без търг или конкурс от Кмета на общината.

/3/ Собственикът на законно построена сграда върху земя – частна общинска собственост може да закупи прилежащия й терен, ако същият е урегулиран съгласно изискванията на ЗУТ в самостоятелен урегулиран поземлен имот.

Чл.50 /1/ Лицата имащи право да придобият собственост или ограничени вещни права върху недвижими имоти общинска собственост без 
провеждане на търг или конкурс подават молба придружена със съответните документи, доказващи правното им основание до Кмета на Община Тополовград.

/2/ Молбата се внася за разглеждане на ОЕСУТ при Общината в едномесечен срок от постъпването.

/3/ Кметът на  общината възлага изготвянето на  оценка на оценител на недвижими имоти.. 
/4/ В тридесет дневен срок от изготвянето на оценката Кметът издава заповед и сключва договор със заинтересованото лице. Договорът се сключва след внасяне на всички дължими суми в срок посочен в заповедта на кмета. При не внасяне на сумите в срок се счита ,че лицето се е отказало от сделката.
           Чл.51 (1) (изменен с Решение №402 от 28.09.2010г.) Не може да се извършва замяна на имот - частна общинска собственост, на право на строеж върху имот - частна общинска собственост, или на учредено в полза на общината право на строеж с имот или с право на строеж - собственост на държавата, на физически лица или на юридически лица, освен в случаите, посочени в закона.
            (2) (изменен с Решение №402 от 28.09.2010г.) Замяна на имот - частна общинска собственост, или на право на строеж върху имот - частна общинска собственост, с имот или с право на строеж - собственост на физически лица или на юридически лица, може да се извърши, когато:

     1. е способ за прекратяване на съсобствеността на общината и на физически или юридически  лица;

     2. е единствен способ за изпълнение на задължения, произтичащи от международен  договор;

     3. имотите, предмет на замяна, са включени в проект за уедряване по чл. 37е и 37з от Закона за собствеността и ползуването на земеделските земи;       

     4. е между общината и държавата;

     5. това е предвидено в други случаи, определени в закон.
(3) В случаите по ал. 2 Кметът на общината отправя писмено предложение за замяна до заинтересованите собственици или съсобственици на имоти. Предложение за замяна до Кмета на общината могат да правят и заинтересованите собственици или съсобственици на имоти по ал. 2. В предложението се посочват предлаганите за замяна имоти или вещни права. При постигане на съгласие Кметът на общината внася предложението за замяна в Общинския съвет.

(4) За направените предложения за замяна се изготвя обявление за всеки имот, което се публикува на интернет страницата на общината. В обявлението се посочват данни за имотите или вещните права, предмет на предложението за замяна. Обявлението се поставя и на определените места в сградата на общината, района, кметството или населеното място по местонахождението на общинския имот.

(5) Предложенията по ал. 3 се внасят в Общинския съвет от Кмета на общината не по-рано от един месец от публикуване на обявлението. Когато в този срок постъпят повече от едно предложения за един общински имот, те се внасят заедно в Общинския съвет. При постъпили предложения за замяна на един и същ общински имот от две или повече лица Общинският съвет може да реши разпореждането с имота да се извърши чрез търг или конкурс.

(6) Предложенията по ал. 3 не обвързват Общинския съвет за извършване на замяна. Отказите на Общинския съвет за извършване на замяна не подлежат на обжалване.

(7) Не се допускат замени:

1. когато имотите - собственост на трети лица, са обременени с ипотека или други тежести, отдадени са под наем или под аренда;

2. на общински урегулирани поземлени имоти, отредени за жилищно строителство, срещу нежилищни имоти, освен в случаите по ал. 2, т. 2;

3. на общински имоти с имоти на лица, за които е установено, че без правно основание ползват общински имот, договорите за наем или за вещни права върху общински имоти са прекратени по тяхна вина или с които общината води съдебни имуществени спорове;

4. в други случаи, определени в закон 
(8) Решенията за извършване на замяна се приемат от Общинския съвет с мнозинство от две трети от общия брой на съветниците. Въз основа на влязлото в сила решение на Общинския съвет Кметът на общината издава заповед и сключва договор за замяна.
(9) Замяна на общински жилища с жилищни или нежилищни имоти - собственост на държавата, на физически или юридически лица, се извършва при условията и по реда на чл. 40 от ЗОС.
          (10) (нова алинея - Решение №402 от 28.09.2010г.) Замяна на общински жилища с жилищни имоти на физически лица в изпълнение на социални програми, приети от общинския съвет, се извършва с решение на общинския съвет. Замяната се извършва по данъчната оценка на заменяните жилищни имоти. По този ред замяна може да бъде извършена само еднократно и само за един жилищен имот – собственост на физическо лице, с един общински жилищен имот.

          (11) (досегашната ал.10 става съответно ал.11-Решение №402 от 28.09.2010г.) Замяната на общински жилища с нежилищни имоти се допуска само ако има свободни общински жилища, за настаняването в които няма нуждаещи се граждани, отговарящи на условията по чл. 43 и 45 от ЗОС или ако върху имота, придобит в резултат на замяната, ще се изградят социални жилища

Чл.52 /1/ Учредяване на право на строеж върху имот – публична общинска собственост, се извършва след влязло в сила  решение на Общински съвет.

/2/Право на строеж върху имот - частна общинска собственост, се учредява след влязло в сила решение на Общинския съвет от Кмета на общината чрез публичен търг или публично оповестен конкурс и съобразно предвижданията на влязъл в сила подробен устройствен план.

/3/В условията на търга или конкурса може да се предвиди заплащането на цената на правото на строеж или на част от нея да се извърши с равностоен имот в новопостроената сграда.

/4/ Когато правото на строеж е учредено за определен срок, след изтичането на срока, за който то е учредено, общината придобива безвъзмездно собствеността на построения обект.
/5/ Възмездно право на строеж върху имот – частна общинска собственост се учредява без търг или конкурс, след влязло в сила  решение на Общински съвет, взето с мнозинство повече от половината от общия брой на съветниците на:
          1. юридически лица на бюджетна издръжка;


 2.религиозни институции, регистрирани съгласно Закона за вероизповеданията (ЗВ) или на техни местни поделения за  обредни, молитвени или богослужебни домове, за публични религиозни обредни служби, за храмове и манастири;


3.  други лица, когато това е предвидено в закон;


4.  върху съсобствени имоти и парцели;


5. върху недвижими имоти, общинска собственост, за изграждане на предвидени по подробен устройствен план трафопостове, на лицата – инвеститори на обектите, за чиито нужди са предназначени;


6. върху недвижими имоти, общинска собственост, за изграждане на гаражи на собствениците на жилищни обекти, изградени в имота.

/6/ Безвъзмездно право на строеж се учредява от Кмета на общината след влязло в сила решение на Общински съвет, прието с мнозинство 2/3 от общия брой на съветниците.


/7/ Безвъзмездно право на строеж се учредява от Кмета на общината след влязло в сила  решение на Общински съвет, прието с мнозинство повече от половината от общия брой на съветниците на:

1. юридически лица на бюджетна издръжка;

        
2. религиозни институции, регистрирани съгласно ЗВ или на техни местни поделения за обредни, молитвени или богослужебни домове, за публични религиозни обредни служби, за храмове и манастири;



3. други лица, когато това е предвидено в закон.
Чл.53 Право на строеж върху имоти - частна общинска собственост, отредени за изграждане на социални жилища, може да се учредява без търг или конкурс за строеж на жилищна сграда на лица с установени жилищни нужди, на жилищностроителни кооперации или сдружения, в които членуват само такива лица, при условия и по ред, определени в наредбата по чл. 45а, ал. 1 от ЗОС. Цената на правото на строеж се определя от общинския съвет.

(2) Правото на строеж по ал. 1 не може да се прехвърля на трети лица.

(3) Жилищата, придобити по реда на ал. 1, не могат да се отдават под наем или да бъдат обект на разпореждане за срок 15 години.

(4) Нарушаването на забраните по ал. 2 и 3 е основание за разваляне на договора за правото на строеж.

                 (5) При разваляне на договора лицата, нарушили забраните по ал. 2 и 3, нямат правата по чл. 72 - 74 от Закона за собствеността.


Чл.54 Въз основа на резултатите от търга или конкурса, съответно на решението на Общинския съвет, Кмета на общината издава заповед и сключва договор.



Чл.55 /1/ Право на надстрояване и/или пристрояване на сграда – частна общинска собственост или на сграда, построена върху имот – частна общинска собственост, когато с влязъл в сила ПУП се предвижда надстрояване или пристрояване, се учредява от кмета на общината със 
     заповед и договор след провеждане на търг или конкурс въз основа на взето решение от Общински съвет.


/2/ Право на надстрояване и/или пристрояване на сграда, построена върху имот – частна общинска собственост се учредява от кмета на общината без търг или конкурс, на собственика на сградата, както и на собственици на жилища в сгради, етажна собственост, или на техни сдружения след влязло в сила  решение на Общински съвет.


/3/ Безвъзмездно право на надстрояване и/или пристрояване се учредява от Кмета на общината след  влязло в сила решение на Общински съвет, прието с мнозинство 2/3 от общия брой на съветниците.


/4/ Безвъзмездно право на надстрояване и/или пристрояване се учредява от Кмета на общината след  влязло в сила решение на Общински съвет, прието с мнозинство повече от половината от общия брой на съветниците на:


1. юридически лица на бюджетна издръжка;


2. религиозни институции, регистрирани съгласно ЗВ или на техни местни поделения за обредни, молитвени или богослужебни домове, за публични религиозни обредни служби, за храмове и манастири;


3. други лица, когато това е предвидено в закон;


4. юридически лица на бюджетна издръжка.


/5/ Цената на правото на надстрояване и пристрояване по предходната алинея се определя по пазарни цени, определени от оценител на недвижими имоти.

Чл.56 /1/ При надстрояване и пристрояване на съществуваща нежилищна сграда, построена по силата на отстъпено право на строеж върху общинска земя, което не води до обособяването на самостоятелен обект, правото на надстрояване или пристрояване върху нежилищната сграда се учредява на собственика на тази сграда без търг или конкурс с решение на Общински съвет гр.Тополовград. Договора се сключва от Кмета на община та по цени, определени от оценител на недвижими имоти Тази процедура се открива след писмено искане на собственика на учреденото право на строеж.


Чл.57 /1/ Възмездно право на ползуване върху имоти и вещи – частна общинска собственост се учредява след влязло в сила решение на Общинския съвет от Кмета на общината след провеждане на публичен търг или публично оповестен конкурс по реда Глава ІV, за срок до 10 години.


/2/ С решение на Общински съвет се учредява право на ползване за срок по-дълъг от 10 години, когато същото е предвидено в специален закон.


/3/ Възмездно право на ползуване върху имоти и вещи – частна общинска собственост се учредява след влязло в сила решение на Общински съвет от Кмета на общината без търг или конкурс в случаите, когато лицата, на които може да се учреди, са определени със закон.


/4/ Безвъзмездно право на ползуване върху имоти и вещи – частна общинска собственост може да се учреди от Кмета на общината след влязло в сила решение на Общинския съвет, взето с мнозинство 2/3 от общия брой на съветниците.

           /5/ Безвъзмездно право на ползуване върху имоти и вещи – частна общинска собственост може да се учреди от Кмета на общината след влязло в сила решение на Общински съвет, взето с мнозинство повече от половината  от общия брой на съветниците, когато лицата, на които може да се учреди, са определени със закон.


Чл.58 /1/ Прекратяване на съсобствеността върху недвижими имоти между общината, държавата и физически или юридически лица се извършва след влязло в сила решение на Общински съвет, от Кмета на общината чрез:

1. доброволна делба;

2. съдебна делба/спогодба;

3. продажба на частта на общината;

4. откупуване частта на физическите или юридическите лица;

5. отстъпване на съсобствениците на друг равностоен имот /замяна/;
/2/ Доброволната делба се осъществява чрез:


1. обособяване в дял  на реални части от имота;


2. получаване на собствеността на целия имот от един от съсобствениците с изплащане на частите на останалите съсобственици  в брой, когато имотът е реално неподеляем.


/3/ Доброволната делба се извършва по предложение на съсобствениците до Кмета на общината или по инициатива на кмета.


/4/ При висящо съдебно дело за прекратяване на съсобственост между общината и физически или юридически лица, на основание на правомощията, дадени му от чл. 44, ал. 1, т. 15 от ЗМСМА, Кметът на общината може да сключва спогодба при спазване на изискванията на чл. 34, от Закона за собствеността..


/5/ При прекратяване на съсобственост се прилагат разпоредбите на Закона за собствеността /ЗС/ и ГПК.


/6/ Въз основа на решението на Общинския съвет, Кметът на общината издава заповед и сключва договор.


Чл.59 /1/ Разпореждане с общински недвижими имоти се извършва и по реда на чл. 15, ал. 3 и чл. 17, ал. 3 от ЗУТ.


/2/ Предварителният и окончателният  договор по чл. 15, ал. 3 и чл. 17, ал. 3 от ЗУТ се сключват в писмена форма от Кмета на общината на основание чл. 18 от ЗС и чл. 34, ал. 7 от ЗОС. Окончателният договор подлежи на вписване от съдията по вписванията по местонахождението на имота.


/3/ Предварителният договор по ал. 2 се сключва след влязло в сила решение на Общински съвет.


/4/ Решение на Общински съвет по ал. 3 не се изисква, когато размерът на придаваемата или на придобиваната земя е с площ до 150 кв.м. за града и до 300 кв.м. за селата.

/5/ Сделка по чл. 15, ал. 3 и чл. 17, ал. 3 от ЗУТ може да се сключи по искане на собствениците или по предложение на Кмета на общината. Оценката на придаваемата и на придобиваната земя се извършва по пазарни цени по реда на тази наредба.
          /6/ Предварителният договор по ал. 2 съдържа цените на придаваемата и на придобиваната земя и се сключва въз основа на проект за изменение на действащия подробен устройствен план. В  предварителния договор изрично се вписват условията по ал. 7, 8 и 9.


/7/ В случай, че изменението на подробния устройствен план не влезе в сила шест месеца след сключването на предварителния договор, се извършва актуализация на оценката на придаваемата и на придобиваната земя, въз основа, на която се сключва окончателният договор.


/8/ В случай, че експертният съвет по чл.5, ал. 4 от ЗУТ установи, че проектът по ал. 6 не може да бъде приет без изменения, прави служебно предложение до Кмета на общината за изменение на предварителния договор. Когато размерът на придаваемата или на придобиваната земя е с площ по-голяма от тази по ал. 4, предложението на експертния съвет се внася за одобрение от Общинския съвет.


/9/ Окончателният договор се сключва в срок от един месец след влизане в сила на заповедта за одобряване на проекта за изменение на подробния устройствен план. След изтичане на този срок общината може да иска сключване на окончателен договор по съдебен ред, както и обезщетение в размер на законната лихва върху дължимите суми за периода на забава.


Чл.60 /1/ Мотивирано предложение за разпореждане с общински недвижими имоти и вещни права върху тях се подготвя и внася в Общински съвет от Кмета  на Община Тополовград

/2/ Предложението трябва да съдържа данни за:


1. недвижимия имот с неговите характеристики: местонахождение, граници, предназначение, застроена и незастроена площ, кубатура и етажност, съгласно с архитектурен проект, благоустройствени показатели и фактическо ползване на имота;


2. нуждите, за които ще се използва имотът;


3. начина за разпореждане с имота и реда за определяне на лицата, страна по сделката;


4. срока на сделката;


5. оценката изготвена от оценителя на недвижими имоти определяща цената и начина на плащане.


6. и други.

Чл.61 /1/ Разпоредителните сделки с имоти и вещни права се извършват въз основа на пазарни оценки, определени от оценител на недвижими имоти. Оценките се одобряват от Общинския съвет с решението за извършване на разпоредителната сделка и не могат да бъдат по-ниски от данъчните. Общинският съвет може да определи и по-висока оценка, освен ако в закон е установено друго. Началните цени при провеждането на търговете или конкурсите не могат да бъдат по-ниски от определените от Общинския съвет.
/2/. Когато поради независими причини сделката не се реализира в срок от пет месеца от взимане на решение за нея, Кметът на общината 
възлага оценката отново по същия ред и я внася в Общинският съвет за ново одобрение.

Чл.62 При разпореждане с имоти и вещи – общинска собственост, не се допуска заплащане на цената, изцяло или частично, с компенсаторни инструменти.


 Чл.63 Сделките по този раздел се извършват въз основа на влязло в сила решение на Общински съвет и договор, сключен от Кмета на общината.
 Чл.64 В общината се създава и поддържа публичен регистър за разпоредителните сделки с имоти - общинска собственост. В регистъра се вписват данни за имотите според акта за собственост, по видове разпоредителни сделки, както и:

1. пазарната и данъчната оценка на имотите или вещните права, оценката, определена от Общинския съвет, и крайната цена на сделката;

2. начинът на разпореждане - чрез публичен търг, публично оповестен конкурс или решение на Общинския съвет;

3. насрещната страна по сделката;

4. други данни, определени от Общинския съвет в наредбата по чл. 8, ал. 2.

РАЗДЕЛ  ІІІ

Премахване на сгради, постройки и съоръжения


Чл.65/1/ Общински сгради, постройки и съоръжения се премахват със заповед на Кмета на общината, когато по действащ подробен устройствен план е предвидено ново строителство, и то е предстоящо.


/2/ Сгради, постройки и съоръжения, освидетелствани по реда на чл. 195 от ЗУТ се премахват със заповед на Кмета на общината.

ГЛАВА  V
ПРАВИЛА ЗА СКЛЮЧВАНЕ НА ДОГОВОРИ ЗА ПРЕХВЪРЛЯНЕ НА СОБСТВЕНОСТ И ОГРАНИЧЕНИ ВЕЩНИ ПРАВА ВЪРХУ ОБЩИНСКИ ИМОТИ ПРИ ПРОВЕЖДАНЕ НА КОНКУРС

Чл.66 Собственост или ограничени вещни права върху общински имоти при проведен конкурс може да бъде прехвърляна под отлагателно  условие в зависимост от изпълнението на конкурсните изисквания в определен срок.

Чл.67  Изискванията се определят в решението за обявяване на конкурса.

Чл.68  Общинският съвет определя конкурсните изисквания(условия) по следните критерии:

1.  Размер на инвестициите;

2. Новооткрити работни места;

3. Развитие на инфраструктурата на Община Тополовград;

4. Високотехнологични производства;

5. Екологичност на проекта.

Чл.69 Община Тополовград се задължава да издаде на купувача или носителя на ограниченото вещно право всички необходими документи, произтичащи от нейната компетентност, свързани с реализацията на конкурсните изисквания.

Чл.70 В съдържанието  на договора по чл.66 задължително се предвижда условие, че собствеността или ограничените вещни права върху общинския имот преминават върху приобретателя след доказано и прието от общината  изпълнение на конкурсните изисквания.

 
Чл.71 Задължително условие за настъпване на вещноправния прехвърлителен ефект на сделките с общински имоти по тази глава е подписването на констативен протокол за изпълнение на отлагателното условие, предвидено в договора.

Чл.72. При неизпълнение на отлагателното условие, съответно на конкурсните изисквания сделката се разваля с реализиране на съответната отговорност на купувача за неустойки, парични санкции или задържане на гаранционни вноски, предвидени в договора. 

ГЛАВА  VІ
РЕД ЗА ВЛАДЕНИЕ И УПРАВЛЕНИЕ НА БЕЗСТОПАНСТВЕНИТЕ

ИМОТИ НА ТЕРИТОРИЯТА НА ОБЩИНА ТОПОЛОВГРАД

Чл.73 /1/ Действията по издирване, завладяване и регистриране на безстопанствените имоти на територията на Община Тополовград се извършват от комисия, назначена със заповед на Кмета на общината, в състава на която се включват представители на дирекция “Специализирана администрация”(СА).


/2/ Комисията съставя протокол, в който отразява: точно описание на имота, местонахождение, площ и граници и извършените проучвания. За имот, за който не установи собственик или владелец, комисията прави предложение до Кмета на общината за вписването му в специален регистър на безстопанствените имоти на територията на общината, създаден към дирекция “ СА”.


/3/ Въз основа на протокола на комисията по предходната алинея, Кметът на общината издава заповед за вписване в регистъра на безстопанствените имоти. Вписването в регистъра се извършва най-късно в тридневен срок от датата на издаване на заповедта.


/4/ В регистъра задължително се вписват данните за имота от протокола на комисията.

         Чл.74 Опазването и управлението на регистрираните безстопанствени имоти се осъществява от кметовете по местонахождение на имота, според характера и предназначението на същите.


Чл.75 След изтичане на 10 години от вписване на имота в регистъра на безстопанствените имоти, за същия се съставя акт за общинска собственост на основание чл. 79 от ЗС.

                                            ГЛАВА VІІ
НАДЗОР И АКТУВАНЕ НА ИМОТИТЕ ОБЩИНСКА СОБСТВЕНОСТ


Чл.76 Надзорът по придобиването, управлението и разпореждането с имоти и вещи – общинска собственост, както и по актуването и отписването от актовите книги на недвижимите имоти – общинска собственост, се извършват от Кмета на общината чрез дирекция “СА”.


Чл.77 Дирекция “СА”:


1. организира провеждането на търгове и конкурси за сключване на сделки по разпореждане и управление на общинските имоти;


2. проучва постъпилите до Кмета на община Тополовград предложения за настанявания под наем и разпореждане с общински  имоти и изготвя съгласно действащата нормативна уредба  административни актове;


3. упражнява общ надзор и контрол върху отдадените под наем общински имоти;


4. води и поддържа актуална информацията в регистрите на общинската собственост;


5. проучва безстопанствените имоти и ги управлява;


6. дава становище по собствеността при поискване от други служби на общината.


Чл.78 /1/ Дирекция  “ СА ” следи за нови урегулирани поземлени имоти, образувани в резултат на приемане на подробни устройствени планове или изменение на съществуващи планове, с оглед съставяне на актове за общинска собственост.



/2/ Юридическите лица и звената на общинска бюджетна издръжка, придобили имоти, имащи характер на общинска собственост, по силата на закон, правна сделка или ново строителство, включително надстрояване и пристрояване, са длъжни в едномесечен срок от възникване на придобивното основание да уведомят дирекция “СА” и представят необходимите документи за съставяне на актове за общинска собственост.


/3/ Предходната алинея се прилага съответно и за търговските дружества с едноличен собственик на капитала общината, с оглед съставяне на актове за собственост на дружествата.


/4/ При възникване на нови обстоятелства, както и при промяна на обстоятелства, при които е бил съставен актът, лицата по ал. 2 и 3 са длъжни 
в едномесечен срок да уведомят дирекция “СА” за извършване на съответните действия.


/5/ Кметовете на кметства и кметските наместници подпомагат дирекция “СА” при осъществяване на функциите и задачите й, чрез извършване на справки, предоставяне на документи и извършване на други действия.


Чл.79 Дирекция “СА” има следните основни функции:


1. издирва и завзема незаетите от общината недвижими имоти и движими вещи – общинска собственост;


2. съставя актове за общинска собственост на недвижимите имоти и извършва отписването на имотите от актовите книги;


3. обработва и докладва преписките по придобиване, предоставяне за управление, учредяване на ограничени вещни права върху общински имоти, отдаването им под наем, продажби и замени на имоти и вещи – общинска собственост.


4. упражнява от името на Кмета на община Тополовград управлението на общинската собственост и осъществява контрола по управлението и ползването на имотите на територията на общината;


5. други функции и задачи, определени от Общинския съвет или Кмета на общината, произтичащи от действащото законодателство, свързани с управлението, разпореждането и придобиването на имоти и вещи – общинска собственост.


Чл.80 /1/ За общински недвижими имоти в строителните граници на Община Тополовград се съставят актове за общинска собственост по образец, утвърден от Министъра на регионалното развитие и благоустройството и Министъра на правосъдието.


/2/ Съставят се актове за общинска собственост и за следните недвижими имоти:


1. сградите, общинска собственост, които се намират извън границите на Община Тополовград, включително и сградите в общинския горски фонд, заедно с прилежащите им терени;


2. земеделските земи – собственост на Община Тополовград, както и на сградите и постройките в тях;


3. имотите, придобити чрез отчуждителни производства до 01.06.1996 година, предназначени за жилищно строителство, за обществени и благоустройствени мероприятия на общините, както и сградите в отчуждените терени, за които е предвидено да бъдат премахнати;


4. парковете с местно значение, заедно с общинските сгради в тях.


/3/ Съставят се актове за общинска собственост и за недвижимите имоти, придобити от общината по силата на закон или правна сделка.


/4/ Съставят се актове за недвижимите имоти, придобити от общината на основание чл. 2, ал. 1 от Закона за общинската собственост.


/5/ Съставят се актове за недвижимите имоти, които са били  собственост на общината и са включени в капитала на едноличните 
търговски дружества с общинско имущество, като въз основа на акта, търговските дружества могат да се снабдят с нотариален акт за собственост.


/6/ Не се актуват:


1.   временните постройки;


2. улиците, площадите,деретата, зелените площи,  общинските пътища и други линейни обекти на техническата инфраструктура;


Чл.81 /1/ Актът за общинска собственост се съставя в два екземпляра по образец от длъжностно лице, определено със заповед на Кмета на община Тополовград. Актът се подписва задължително от специалист “ОССДЗЕ” при Община Тополовград  и се утвърждава от кмета.


/2/ В седемдневен срок от утвърждаване на акта за общинска собственост, същият се предоставя за вписване по реда на Закона за кадастъра и имотния регистър в Служба по вписванията – Тополовград, към Агенция по вписванията към Министъра на правосъдието.


/3/ В Служба по вписванията се представят двата оригинала на акта, ведно с едно копие.


/4/ Вписаният оригинал на акта за общинска собственост се съхранява в Община Тополовград.


/5/ Препис от вписания акт се изпраща от съответното длъжностно лице, в седмодневен срок от вписването му на Службата по кадастъра и на лицата, на които е предоставен имота.


Чл.82 /1/ За всеки общински имот се съставя досие, към което се прилага копие от акта за собственост и документите, удостоверяващи възникването, изменението и прекратяването на правото на собственост на общината, както и предоставените права на трети лица.


/2/ Досиетата на актовете за общинска собственост не подлежат на унищожаване след отписване на имота от актовите книги за общинска собственост.


/3/ В акта за общинска собственост се отбелязват действията по управление или разпореждане с имота, а за имотите – публична общинска собственост – и предоставянето им на концесия, като промените се вписват съгласно чл. 69 от настоящата наредба.


/4/ При промяна на характера на собствеността от публична в частна или обратно се съставя нов акт, като това обстоятелство се отбелязва в новия и в стария акт и в регистрите.


/5/ При установяване на явна фактическа  грешка, се извършва поправка и това обстоятелство се отбелязва в акта и в съответния регистър.


Чл.83 /1/ Недвижимите имоти – общинска собственост, неправилно актувани като такива, както и тези, основанието за актуването на които е отпаднало, се отписват със заповед на Кмета на Община Тополовград.


/2/ Отписването се извършва въз основа на писмено искане на собственика, подадено до Кмета на Община Тополовград, като към искането се прилагат доказателства за собственост.
          /3/ В случаите, когато искането е за отписване на имот, предоставен на общинско юридическо лице, отписването се извършва, след становище на представляващия.


/4/ Когато искането е за отписване на имот – собственост на еднолично търговско дружество с общинско имущество, то се изпраща до органа, упражняващ правата на едноличен собственик на капитала.


/5/ В случаите по ал. 4, органът, упражняващ правата на едноличен собственик на капитала, предприема съответните действия за намаляване капитала  на дружеството, след като установи, че са налице условията предвидени от закона.


Чл.84 В случай, че Кметът на общината установи, че няма достатъчно доказателства за наличието на основания за отписване на имота от актовите книги за общинска собственост, прави мотивиран отказ, който се уведомява на  молителят.


Чл.85  /1/ Актовите книги за общинските имоти са общодостъпни, като за достъп до тях се подава искане до Кмета на общината, като посочва вида на справката – устна или писмена.


/2/ В двуседмичен срок от подаване на искането по ал. 1, дирекция “СА” предоставя исканата информация, като може да откаже исканата справка, при условие, че лицето няма отношение към общински имот или исканата информация ще застраши правата на трети лица.


/3/ Дирекция “СА” няма право да предоставя данни, представляващи “лични данни” по смисъла на Закона за защита на личните данни.

ГЛАВА VІІІ
ПРОВЕЖДАНЕ НА ПУБЛИЧЕН ТЪРГ И ПУБЛИЧНО ОПОВЕСТЕН КОНКУРС ЗА ОТДАВАНЕ ПОД НАЕМ И РАЗПОРЕЖДАНЕ С ОБЩИНСКО ИМУЩЕСТВО

                                                           РАЗДЕЛ І

                                   ОБЩИ ПОЛОЖЕНИЯ

Чл.86 /1/ По реда на тази глава от наредбата се провеждат публични търгове и публично оповестени конкурси за:

1.отдаване под наем на части от имоти - публична общинска собственост по чл.14 ал.7 от Закона за общинската собственост;

2.отдаване под наем на недвижими имоти - частна общинска собственост;
3. отдаване под наем и  аренда на земеделски земи- частна общинска собственост;

4. отдаване под  наем и аренда на земи по чл. 19 от ЗСПЗЗ, с изключение на земите публична общинска собственост по чл.19 от ЗСПЗЗ;
5.продажба на недвижими имоти - частна общинска собственост;
6.учредяване право на строеж върху общинска земя;

7.учредяване право на надстрояване или пристрояване върху общински недвижими имоти;

8.учредяване право на ползване върху недвижим имот - частна общинска собственост;

9.продажба на движими вещи - частна общинска собственост;

10.продажба на общински жилища, ателиета и гаражи по пазарни цени.


Чл.87 /1/Решение за провеждане на публичен търг или публично оповестен конкурс се взема от:

1.Общински съвет; 

2.Кмета на общината – за отдаване под наем на имоти частна общинска собственост и продажбата на движими вещи.

 /2/ Решение за провеждане на публично оповестен конкурс се взема в случаите, когато освен размера на цената съществуват специфични изисквания към предмета на сделката и сключването и изпълнението й са подчинени на определени условия. 


Чл.88 /1/ Решението по чл.87, ал.1 съдържа:

1.описание на имотите или вещите -предмет на търга или конкурса;

2.вида на процедурата- публичен търг или  публично оповестен конкурс;

3.началната цена;

4.други специфични изисквания или условия.
Чл.89 /1/Подготовката и организацията на търговете и конкурсите се извършва от съответния специалист по общинска собственост или специализирано звено, определено от Кмета на Община Тополовград
 /2/ В случаите на сделки по разпореждане, Кметът на общината възлага на оценител на недвижими имоти изготвянето на оценка на общинското имущество предмет на търга или конкурса. Оценката се одобрява от Общинския съвет при вземане на решение за разпоредителната сделка.

/3/ Когато Общинският съвет е завишил определената от оценителя на недвижими имоти оценка при нейното одобряване, при повторно провеждане на търга или конкурса поради неявяване на участници общинският съвет може да намали цената до определената от оценителя на недвижими имоти, но не по-малко от данъчната оценка за имота.  

Чл.90 /1/ Кметът на общината открива процедурата по провеждане на търга или конкурса със заповед, която съдържа: 

1.описание на имотите или вещите -предмет на търга или конкурса;

2.вида на процедурата – публичен търг /с явно или тайно наддаване/ или публично оповестен конкурс;

3.началната цена;

4.дата, място и час на провеждане на търга или конкурса;

5.вида, размера, начина на плащане и срока за внасяне на депозита за участие;
6.специални условия, произтичащи от закона или от решения на общинския съвет;

7. други  тръжни или конкурсни условия.


/2/ Със заповедта по ал. 1 се утвърждава и тръжната или конкурсна документация, размера на таксата за нейното закупуване и мястото, откъдето може да се закупи, условията за оглед на обектите, както и срока за приемане на заявления за участие.


/3/ Определеният депозит по ал.1 т.5 не може да бъде по-малък от 10% върху началната  цена.


Чл.91 /1/ За провеждането на търга или конкурса се публикува обява, поне в един регионален ежедневник, интернет страницата на община Тополовград и се обявява на таблото за обяви пред сградата на общинска администрация гр.Тополовград, и пред сградата на съответното кметство по местонахождението на имота. 

/2/ Обявата съдържа информация за предмета на търга или конкурса, вида на процедурата, мястото и срока за получаване, цена и начин на плащане на тръжните или конкурсни книжа, датата и мястото на провеждане и други данни по преценка на органа , който определя условията за провеждане на процедурата.


Чл.92 Търга или конкурса се провежда не по-рано от 15 дни, и не по-късно от 30 дни от датата на публикуването на обявата по чл.91, ал.1.
Чл.93 /1/  Задължителни документи за участие в търга или конкурса са:

1. заявление за участие по образец;

2. документ за съдебна регистрация за юридическите лица, а за физическите лица- документ за самоличност;

3. удостоверение за актуално правно състояние за юридическите лица;

4. нотариално заверено пълномощно за участие в търга или конкурса, когато се участва чрез пълномощник;

5. документ за закупени книжа;

6. документ за внесен  депозит за участие в търга или конкурса;

7. декларации по образец;

8. предложение за цена при провеждане на търг с тайно наддаване или конкурс;

9. други документи според обявените условия на процедурата, посочени в документацията 

/2/ Изискванията  по точки 2, 3 не се прилагат за участници-физически лица, които нямат качествата на търговец.
/3/ Когато в заявлението по образец участникът търговец е посочил ЕИК той може и да не представя документите по т.2 и т.3

/4/ За чуждестранните участници съответните документи трябва да бъдат легализирани по установения ред.

 /5/ Документите за участие се подават в запечатан непрозрачен плик, адресиран и маркиран, съгласно указанията в документацията за участие.

 
Чл.94 /1/ За провеждане на търга или конкурса, Кметът на общината назначава комисия в състав най-малко от трима членове, един от които 
задължително е правоспособен юрист. Комисията се назначава в деня на провеждане на търга или конкурса.
/2/ В работата на комисията с право на съвещателен глас могат да участват и външни експерти.


/3/ Със заповедта за назначаване на комисията се определят нейният председател и членове, включително резервни членове и възнаграждението на членовете й извън структурата на общинска администрация.

Чл.95 /1/ В състава и работата на комисията не могат да участват лица, които са:

1. заинтересовани от резултата на търга или конкурса;

2. “свързани лица” по смисъла на Търговския закон с участници в търга или конкурса или с членовете на техните управителни и контролни органи.

 
/2/ Членовете на комисията и експертите подписват декларация за обстоятелствата по ал.1 и за не разгласяване на  информация за кандидатите. 

Чл.96 В случай, че отсъстват повече от половината членове на комисията или отсъства правоспособният юрист и те не могат да бъдат заменени от резервни членове, търга се отлага за същия час и място на следващия работен ден.

Чл.97 Решенията на  комисията се вземат с обикновено мнозинство. Когато член на комисията е против взетото решение, той подписва протокола с особено мнение и писмено излага мотивите си.
РАЗДЕЛ ІІ 
     ПУБЛИЧЕН ТЪРГ И ПУБЛИЧНО ОПОВЕСТЕН КОНКУРС
Процедура за провеждане на публичен търг с тайно  наддаване


Чл.98 /1/ Предложение за участие в търг с тайно наддаване се подава от всеки участник или упълномощен от него представител в деловодството на Община Тополовград, в запечатан непрозрачен плик в срока, посочен в тръжната документация.

/2/ Върху плика се отбелязват името на участника и цялостно наименование на обекта на търга. Допълнения или изменения на подадените предложения не се допускат след представянето им.

 /3/ В предложението по чл.93, ал.1, т.8, поставено в отделен плик с надпис “Предложена цена” се вписват наименованието на обекта на търга, предлаганата цена /цифром и словом/, името на участника или името на упълномощеното лице. В плика се прилагат и всички останали изисквани документи съгласно тръжната документация.

 /4/ При приемане на предложенията в деловодството на общината върху плика се отбелязват поредния номер, датата и часа на подаване,за което на участника се издава документ.
         Чл.99 /1/ В деня и часа, определени за провеждането на търга, председателят на комисията проверява присъствието на членовете на комисията и обявява откриването на търга.


/2/ Участниците в търга се легитимират пред тръжната комисия чрез представяне на документ за самоличност. 
/3/Лицата, които представляват участниците, подали предложения се легитимират с документ за самоличност и нотариално заверено пълномощно за представителство, в случаите на упълномощаване.


Чл.100 /1/След откриването на търга, комисията извършва регистрация на участниците по реда на завеждане на предложенията в деловодството на общината и проверява съдържанието и редовността на подадените предложения . 


/2/ Не се допускат до участие в търга кандидати, чиито предложения :

1. са подадени след определения срок;

2. са подадени в незапечатан или прозрачен плик;

3. не съдържат документ за внесен депозит;

4.   не съдържат документ за закупена тръжна документация;

5.  не съдържат който и да е от документите, изискващи се по чл. 93, ал. 1 от настоящата наредбата.
/3/ (отменена с Решение №340 от 22.12.2017г.) 

/4/ Председателят на комисията обявява допуснатите до участие в търга, както и тези които не се допускат до участие поради наличие на някое от основанията по ал.2, като посочва конкретното основание, след което участниците в търга напускат залата.
Чл.101 В случаите, когато тръжни документи са подадени само от един кандидат, търгът се провежда и кандидата се счита за спечелил търга по предложената от него цена, която не може да бъде по-ниска от обявената начална тръжна цена.

Чл.102 В случай, че в резултат на декласиране на участник остане само един кандидат, търгът се провежда и участникът се обявява за спечелил по предложената от него цена, която не може да бъде по-ниска от обявената начална тръжна цена.

Чл.103 Когато на търга с тайно наддаване не се явят кандидати, търгът се обявява за непроведен, за което се съставя протокол.


Чл.104 /1/ Председателят на комисията оповестява редовността на предложението и размера на предлаганата цена от всеки участник.


/2/ Предложенията за цената се заверяват от членовете на комисията по търга и се подреждат, според размера на предложените суми.


/3/ Комисията класира участниците според предложените суми. Търгът се смята за спечелен от участника, предложил най-високата цена, което се обявява пред всички участници и търгът се закрива.

          /4/ При предложена еднаква най-висока цена от участници, търгът продължава между тях с явно наддаване, което започва от тази цена при стъпка на наддаване от 1% до 10% от началната цена за наддаване. Стъпката на наддаване се определя от председателя на комисията.


Чл.105 След закриване на търга комисията изготвя в тридневен срок протокол в който описва действията си и резултатите от него. Протоколът се подписва от членовете й и се предоставя на кмета на общината.


Чл.106 /1/ Въз основа на резултатите от търга, Кметът на общината издава заповед, с която определя лицето класирано на първо място от комисията за спечелило търга, цената и условията на плащане. Със заповедта се обявяват и отстранените участници, както и мотивите за отстраняването им.
/2/ Заповедта по ал.1 се издава в седемдневен срок от датата на получаване на протокола по чл.105 и се обявява на публично място в сградата на общинска администрация. За издадената заповед участниците в търга се уведомяват писмено с обратна разписка. Уведомлението може да стане и по факс, когато устройството може да удостовери, че факсът е получен успешно от устройството посочено от участника, за което служителят съставя протокол и прикрепя към него удостоверителните документи. 
/3/ Заповедта по ал.1 може да се обжалва по реда на Административно процесуалния кодекс.

          /4/ Депозитите на участниците се освобождават в срок от три работни дни след приключване на търга. Задържат се депозитите на класирания на първо и на второ място.В случай, че определеният за спечелил търга не се яви в определения срок за заплащане на дължимите суми, счита се, че е налице мълчалив отказ от сключване на договора. Внесеният депозит на отказалия се не се връща и остава в полза на общината. Кметът със заповед по чл.106, ал.1, обявява втория класиран за спечелил търга. В случай, че определеният за спечелил търга не се яви в определения срок за заплащане на дължимите суми, счита се, че е налице мълчалив отказ от сключване на договора. Внесеният депозит на отказалия се не се връща и остава в полза на общината. Внесените депозити на лицата, неявили се за сключване на договора се задържат в полза на общината.

Процедура за провеждане на публичен търг с явно наддаване

Чл.107 /1/ Предложение за участие в публичен търг с явно наддаване се подава от всеки участник или упълномощен от него представител в деловодството на Община Тополовград, в запечатан непрозрачен плик в срока, посочен в тръжната документация.

/2/ Върху плика се отбелязват името на участника и цялостно наименование на обекта на търга. Допълнения или изменения на подадените предложения не се допускат след представянето им.
           /3/ Към предложението за участие се представят и документите по чл. 93, ал. 1 от настоящата наредбата с изключение на предложението за цена. 


Чл.108 /1/ В деня и часа, определени за провеждане на търга, председателят на комисията проверява присъствието на членовете и обявява откриването на търга.


/2/ Участниците, подали предложения се явяват на търга и се легитимират пред тръжната комисия чрез документ за самоличност.

/3/ Лицата, които представляват участниците, подали предложения се легитимират с документ за самоличност и нотариално заверено пълномощно.
/4/ Не се допуска присъствие на лица, извън тези по ал.2 и 3.

Чл.109 /1/ След откриването на търга тръжната комисия извършва регистрация на участниците по реда на завеждане на предложенията в деловодството на общината и проверява съдържанието и редовността  на подадените предложения.


/2/ Не се допускат до участие в търга кандидати, чиито предложения:                              

1.са подадени след определения срок;

2.не съдържат документ за внесен депозит за участие в търга;

3.не съдържат документ за закупена тръжна документация;

4.не съдържат който и да е от документите, изискващи се по чл. 93, ал.1  от настоящата наредба.

/3/ (отменена с Решение №340 от 22.12.2017г.)
/4/ Председателят на тръжната комисия обявява кандидатите допуснатите до участие  в търга, както и тези, които не се допускат, като посочва конкретното основание за недопускане.

/5/ В залата остават само допуснатите до участие в търга кандидати.
Чл.110 /1/ Когато тръжни документи са подадени от повече кандидати, а на търга се яви само един кандидат, явилият се обявява за спечелил търга по предложената от него цена, която не може да бъде по-ниска от обявената начална тръжна цена, увеличена с 10 на сто.
/2/ Когато до участие в търга е допуснат само един кандидат, той се обявява за спечелил търга по предложена от него цена, която не може да бъде по-ниска от обявената начална тръжна цена, увеличена с 10 на сто.
/3/ Когато  не са подадени тръжни документи, търгът се обявява за непроведен, за което се съставя протокол 

Чл.111 /1/ Преди да започне наддаването, председателят на тръжната комисия поканва последователно по реда на подаване на предложенията всички допуснати участници в търга да потвърдят устно началната тръжна цена.

/2/ В случай, че някой от участниците откаже да потвърди началната тръжна цена, той не се допуска до по-нататъшно участие в търга. Участникът 
се поканва да напусне залата, което се отразява в протокола от търга, а внесеният от него депозит се задържа.

.

Чл.112 /1/ Наддаването започва с обявяване от председателя на комисията на стъпката за наддаване, която се определя от комисията по търга и не може да бъде по-малка от 1% и по-голяма от 10% от началната тръжна цена. 

/2/ Участниците обявяват последователни суми, всяка от които е по-висока от предходната с една стъпка на наддаване. Последователността, в която участниците обявяват предложенията си за цена, се определя по реда на подаване на предложенията в деловодството на общината.

/3/ В случай, че участниците в търга потвърдят началната тръжна цена, но никой от тях не обяви следващата по размер цена, търгът се закрива  и внесените от тях депозити за участие в търга се задържат.

/4/ В случай, че участник в търга откаже да обяви цена, която е по-висока от предходната с една стъпка на наддаване, председателят поканва следващия поред участник да обяви същата цена. Участникът, пропуснал дадена цена продължава участието си, освен ако изрично обяви, че се отказва от по-нататъшно участие в наддаването, което се отбелязва в протокола от търга.

/5/ В случай, че никой от участниците в търга не обяви цена, която е по-висока с една стъпка на наддаване от последната достигната цена, председателят обявява три пъти нейния размер, като преди третото обявяване прави предупреждение, че е последна, и ако няма друго предложение, обявява приключването на наддаването със звуков сигнал.

/6/ След приключване на наддаването председателят на тръжната комисия обявява участника предложил най-висока цена за спечелил търга и закрива търга.

Чл.113 /1/ След закриване на търга комисията изготвя в тридневен срок протокол за резултатите от него. Протоколът се подписва от членовете й и се предоставя на Кмета на общината.


Чл.114. /1/ Въз основа на резултатите от търга, Кметът на общината издава заповед, с която определя лицето, спечелило търга, цената и условията на плащане. Със заповедта се обявяват и отстранените участници и мотивите за тяхното отстраняване.
/2/ Заповедта по ал.1 се издава в седемдневен срок от датата на получаване на протокола по чл.113 и се обявява на публично място в сградата на общинска администрация. Участниците в търга се уведомяват писмено с обратна разписка. Уведомлението може да стане и по факс, когато устройството може да удостовери, че факсът е получен успешно от устройството посочено от участника, за което служителят съставя протокол и прикрепя към него удостоверителните документи.

/3/ Заповедта по ал.1 може да се обжалва от останалите участници в търга по реда на Административно процесуалния кодекс.        
          /4/ Депозитите на участниците се освобождават в срок от три работни дни след приключване на търга. Задържат се депозитите на класирания на първо и на второ място. В случай, че определеният за спечелил търга не се яви в определения срок за заплащане на дължимите суми, счита се, че е налице мълчалив отказ от сключване на договора. Внесеният депозит на отказалия се не се връща и остава в полза на общината. Кметът със заповед по чл.106, ал.1, обявява втория класиран за спечелил търга. В случай, че определеният за спечелил търга не се яви в определения срок за заплащане на дължимите суми, счита се, че е налице мълчалив отказ от сключване на договора. Внесеният депозит на отказалия се не се връща и остава в полза на общината. Внесените депозити на лицата, неявили се за сключване на договора се задържат в полза на общината.

                                                         ІІІ
                           Провеждане на публично оповестен конкурс

Чл.115 /1/ Предложенията /офертите/ за участие в конкурса се изготвят в съответствие с изискванията, определени в конкурсната документация и се подават в запечатан непрозрачен плик в деловодството на Община Тополовград. 

/2/ Върху плика се отбелязват името на участника и цялостно наименование на обекта на търга. Допълнения или изменения на подадените предложения /оферти/ не се допускат след представянето им.

/3/ Когато в срока за депозиране не постъпи предложение /оферта/, конкурсът се обявява за непроведен, за което се съставя протокол. В тези случаи по предложение на конкурсната комисия, Кмета на общината със заповед може да определи допълнителен срок за депозиране на оферти. 

Чл.116  /1/ Постъпилите предложения /оферти/ се отварят най-късно на следващия работен ден след изтичането на срока за подаването им в присъствието на представители на подалите документи за участие в конкурсната процедура. 

/2/ Кандидатите за участие в конкурса се легитимират пред конкурсната комисия чрез представяне на документ за самоличност.

/3/ Лицата, които представляват участниците подали предложения се легитимират чрез документ за самоличност и нотариално заверено пълномощно за представителство, в случай на упълномощаване.
/4/ На действията на комисията могат да присъстват и представители на медиите и неправителствени организации.

Чл.117 Председателят на конкурсната комисия при отварянето на всеки плик проверява дали са спазени условията за участие в конкурса, обявява допуснатите кандидати и тези, които не се допускат, поради неспазване на някое от условията за участие, като посочва конкретното основание за недопускане.
Чл.118  /1/ Не се допускат до участие в конкурса предложения /оферти/, които:

1. са подадени след определения срок;

2. са подадени в не запечатан или прозрачен плик;

3. не съдържат документ за внесен депозит;

4. не съдържат документ за закупена конкурсна документация;

5. не съдържат който и да е от документите, изискващи се по чл. 8, ал. 1 от наредбата.

6. не съдържат потвърждение, че приемат специфичните условия, определени в конкурсната документация;
/2/ (отменена с Решение №340 от 22.12.2017г.)
     /3/ В залата остават само допуснатите до участие в конкурса кандидати.

Чл.119  /1/ В срок от 3 /три/ работни дни след разглеждане на офертите конкурсната комисия извършва оценка и класиране в съответствие с критериите, посочени в конкурсната документация, изготвя и представя протокол на Кмета на общината, в който посочва класираните участници и предложение за определяне за спечелил конкурса участник. Конкурсната комисия уведомява писмено допуснатите до участие в конкурса участници за резултатите от конкурса.

/2/ Оценката и класирането на офертите се извършва по критерии определени в конкурсната документация.

Чл.120 /1/ Въз основа на резултатите от конкурса, Кметът на общината издава заповед, с която определя лицето, спечелило конкурса, цената и условията на плащане.

/2/ Заповедта по ал.1 се издава в седемдневен срок от датата на получаване на протокола по чл.119 и се обявява  на публично място в сградата на общинска администрация, достъпно за всички  заинтересованите лица, като участниците в конкурса се уведомяват писмено с обратна разписка. Уведомлението може да стане и по факс, когато устройството може да удостовери, че факсът е получен успешно от устройството посочено от участника, за което служителят съставя протокол и прикрепя към него удостоверителните документи.
/3/ Заповедта по ал.1 може да се обжалва от останалите участници в конкурса по реда на Административно процесуалния кодекс.

          /4/ Депозитите на участниците се освобождават в срок от три работни дни след приключване на търга. Задържат се депозитите на класирания на първо и на второ място. В случай, че определеният за спечелил търга не се яви в определения срок за заплащане на дължимите суми, счита се, че е налице мълчалив отказ от сключване на договора. Внесеният депозит на отказалия се не се връща и остава в полза на общината. Кметът със заповед по чл.106, ал.1, обявява втория класиран за спечелил търга. В случай, че 
определеният за спечелил търга не се яви в определения срок за заплащане на дължимите суми, счита се, че е налице мълчалив отказ от сключване на договора. Внесеният депозит на отказалия се не се връща и остава в полза на общината. Внесените депозити на лицата, неявили се за сключване на договора се задържат в полза на общината.

РАЗДЕЛ ІІІ
СКЛЮЧВАНЕ НА ДОГОВОР


Чл.121 /1/ След като влезе в сила заповедта за определяне на спечелилия търга или конкурса, той се уведомява  писмено , с обратна разписка да извърши дължимите плащания и престации по сделката. Той е длъжен в едномесечен  срок от датата на получаване  на уведомителното писмо и  заповедта да извърши дължимото плащане, както и другите престации по сделката, определени в заповедта. Не се допуска прихващане на плащането с внесения от лицето депозит, като същия се задържа до сключването на договор.

/2/ Ако лицето, спечелило търга или конкурса не извърши в срок действията, посочени в ал.1 се счита, че то се отказва от сключване на договора. В този случай Кмета на Общината обявява втория класирал се участник в търга за спечелил и ако той не извърши в срок действията, посочени в ал.1 се счита, че то се отказва от сключване на договора, тогава Кмета на Общината организира нов търг или конкурс.


Чл.122 /1/ Въз основа на влязлата в сила заповед за определяне на спечелилия търга или конкурса участник и документи, надлежно отразяващи изпълнението на дължимите престации, Кметът на общината в седемдневен срок от извършването им сключва договор с лицето, спечелило търга или конкурса. 

/2/ Когато лицето, спечелило търга или конкурса, е внесло дължимите суми , но не се яви в срока по ал.1, да сключи договор с Кмета на общината се счита че участникът се е отказал от сключването на договора, депозитът за участие на същия се задържа и внесените от него суми по сделката се възстановяват.

/3/ Собствеността или друго ограничено вещно право върху обекта-предмет на търга или конкурса се прехвърля от датата на сключване на договора. Това обстоятелство се отбелязва в сключения договор.


/4/ Вписване на договора, в случай, че такова се изисква, се извършва от лицето спечелило търга или конкурса за негова сметка. Екземпляр от вписания договор се предоставя на съответния специалист от отдел “ОССДЗЕ” за извършване на необходимите записи по актовите книги или деактуване на имота.
ГЛАВА  ІХ
ОПАЗВАНЕ И ЗАЩИТА НА ОБЩИНСКАТА СОБСТВЕНОСТ


Чл.123 Изземването на общински имоти, които се владеят или държат без основание, не се използват по предназначение, или необходимостта от които е отпаднала, се извършва със заповед на Кмета на общината.


/2/ Заповедта се издава въз основа на констативен акт, съставен от длъжностните лица ,определени от Кмета на общината ,съгласно чл. 18, ал.1,т.4 от наредбата.. В акта трябва да бъдат посочени данни за: акта за общинска собственост, физическото или юридическото лице, което владее или държи имота, основанието за това. Заповедта се връчва по реда на ГПК.


/3/ Заповедта се изпълнява в присъствие на лицето, което владее или държи общинския имот без основание или в негово отсъствие, когато е надлежно уведомено, като за изпълнителните действия се съставя протокол за изземване на общинския имот, опис на наличните вещи и състоянието на иззетия имот.


/4/ При необходимост заповедта се изпълнява със съдействието на органите на полицията.


/5/ Заповедта подлежи на обжалване по реда на АПК, като обжалването не спира изпълнението й, освен ако съдът не разпореди друго.


Чл.124 Кметът на общината или определено от него длъжностно лице, съобразно със спецификата на териториите в съответните населени места, съгласувано  със съответните кметове и с органите на полицията, определя:


1. улиците и пътищата, по които се въвеждат ограничения или забрани за движение на превозни средства, строителни и селскостопански машини;


2. постоянните или временните места и режими за паркиране на превозните средства;


3. временните места за панаири, традиционни сборове, масови и атракционни и спортни прояви.
ГЛАВА  Х
АДМИНИСТРАТИВНОНАКАЗАТЕЛНИ РАЗПОРЕДБИ


Чл.125 Лицата, които повреждат общински имоти, когато деянието не съставлява престъпление по Наказателния кодекс на Република България, се наказват по тази наредба, независимо от имуществената отговорност за причинените вреди.
          Чл.126 (изменен с Решение №225 от 20.12.2024г.)За нарушение на тази наредба се налага административно наказание – глоба до 5000 лева или 2 556,46 евро а за едноличните търговци и юридическите лица имуществена санкция до 30 000 лева или 15 338,76 евро.


Чл.127/1/ Актовете за установяване на нарушенията се съставят от длъжностни лица, определени от Кмета на общината.


 /2/ За актове, съставени от длъжностни лица на общинската администрация, наказателните постановления се издават от Кмета на общината или от оправомощени от него лица.


Чл.128 Установяването на нарушенията, издаването, обжалването и изпълнението на наказателните постановления  се извършва по реда на Закона за административните нарушения и наказания.

ДОПЪЛНИТЕЛНИ РАЗПОРЕДБИ


§ 1. По смисъла на тази наредба:


1.“Жилищен имот” е жилище /самостоятелна жилищна сграда, етаж или част от етаж/, жилищностроителен парцел, право на строеж или право на надстрояване и пристрояване за жилище, както и вещно право на ползване на жилище или имот, определен за жилищно строителство.


2. “Семейство” са съпрузите и ненавършилите пълнолетие техни деца, ако не са встъпили в брак.


3.“Домакинство” са съпрузите, ненавършили пълнолетие низходящи, възходящите и пълнолетните низходящи, които живеят с наемателя, както и братята и сестрите, които не са встъпили в брак.


4.“Общински поземлен имот” са всички земеделски земи, общинска собственост, извън строителните граници на населените места.


5. “Малоимотно” е лице, което притежава или му се възстановява право на собственост върху по-малко от 5 декара земеделска земя в страната.


6. “Безимотно” е лице, което не притежава земеделска земя в страната.
ПРЕХОДНИ И ЗАКЛЮЧИТЕЛНИ РАЗПОРЕДБИ

          §1. Тази наредба се приема на основание чл. 8, ал.2 от Закона за общинската собственост.

§2.  Наредбата отменя:
1. Наредба за реда за придобиване, управление и разпореждане с
 общинско имущество, приета с Решение № 3 по т.3 от Протокол № 16 / 31.03.2005 г. на Общински съвет-гр. Тополовград
§3. Разпоредбите на тази наредба се прилагат, доколкото не противоречат на нормативен акт с по-висока юридическа  сила.
§ 4.  Средствата, постъпващи в общината от режийни разноски, могат да се изразходват за възнаграждения на лицата, участващи в подготовката и провеждането на публичните търгове и публично оповестените конкурси, за 
техническо оборудване на дирекция ”СА”, като условията и реда за разходване на тези средства се определят със заповед на Кмета на общината.
          § 5. (изменен с Решение №225 от 20.12.2024г.) Измененията в тази Наредба са на основание  параграф 6 ал.2 от Закона за въвеждане на еврото в Република България и влизат в сила от датата на въвеждане на еврото в Република България.
                                                                                                                  Приложение 1

ТАРИФА

на базисните (наемни) цени за отдаване под наем на общински имоти

I.Цените по тази тарифа са база за:

1.Определяне базисната (начална) тръжна (конкурсна) цена за отдаване под наем на недвижими  нежилищни имоти по реда на чл.14 от ЗОС-публична и частна общинска собственост при провеждане на търг или конкурс по реда на Наредбата за реда придобиване, управление и разпореждане с общинско имущество.

2.Определяне базисната (наемна) цена на недвижими имоти-частна общинска собственост, отдаване под наем по реда на чл.43, чл.45  и чл.45а от ЗОС и Наредбата за придобиване, управление и разпореждане с общински жилища.

3.Определяне на базисната (начална) тръжна (конкурсна)  цена при провеждане на търг  (конкурс) за отдаване под наем на общински терени за разполагане на преместваеми и др. леки обекти за търговски и обслужващи дейности на територията на Община Тополовград, съгласно чл.56 от ЗУТ и Наредбата за реда и условията за поставяне на преместваеми съоръжения.

II.Базисните цени се определят, както следва:

2.1.(1) За общински недвижими имоти- за период от един месец на един квадратен метър площ, съобразно предназначението на обекта и съответните му прилежащи площи, както следва:

	МЕСЕЧНА НАЕМНА ЦЕНА ЗА 1 КВ.М. ПЛОЩ БЕЗ ДДС



	№ по ред
	Вид на обекта
	Цена за 1 кв.м в лева/евро
За града
	Цена за 1 кв.м в лева/евро
За селата

	I.   I.
	Общински жилища:
	
	

	
	1. Ведомствени
	1,00 лв./кв.м.

0,51 €/кв.м.
	1,00 лв./кв.м.

0,51 €/кв.м.

	
	2. За социално слаби
	0,50 лв./кв.м.

0,26 €/кв.м.
	0,50 лв./кв.м.

0,26 €/кв.м.

	II. 
	Общински помещения за търговия и заведения за хранене и развлечения, в т.ч.:
	
	

	
	1. Магазини
	2,00 лв./кв.м.

1,02 €/ кв.м.
	1,80 лв./кв.м.

0,92 €/ кв.м.

	
	2. Аптеки
	2,00 лв./кв.м.

1,02 €/ кв.м.
	1,80 лв./кв.м.

0,92 €/ кв.м.

	
	3. Заведения за обществено хранене и сладкарници без алкохол
	2,00 лв./кв.м.

1,02 €/ кв.м.
	1,80 лв./кв.м.

0,92 €/ кв.м.

	
	4. Заведения за обществено хранене и сладкарници с алкохол
	2,00 лв./кв.м.

1,02 €/ кв.м.
	1,80 лв./кв.м.

0,92 €/ кв.м.

	
	5. Нощни, полунощни заведения и сладкарници на две смени
	2,00 лв./кв.м.

1,02 €/ кв.м.
	1,80 лв./кв.м.

0,92 €/ кв.м.

	
	6. Помещения за хазартни игри
	2,00 лв./кв.м.

1,02 €/ кв.м.
	1,80 лв./кв.м.

0,92 €/ кв.м.

	
	7. Помещения за развлекателни игри
	2,00 лв./кв.м.

1,02 €/ кв.м.
	1,80 лв./кв.м.

0,92 €/ кв.м.

	III. 
	Общински помещения за услуги, производствена и административна дейност, в т.ч.:
	
	

	
	1. Ателиета за услуги
	1,60 лв./кв.м.

0,82 €/кв.м.
	1,30 лв./кв.м.

0,66 €/кв.м.

	
	2. Кабелна телевизия
	2,40 лв./кв.м.

1,23 €/кв.м.
	1,80 лв./кв.м.

0,92 €/кв.м.

	
	3. Кантори
	1,60 лв./кв.м.

0,82 €/кв.м.
	1,30 лв./кв.м.

0,66 €/кв.м.

	
	4. Банки
	1,60 лв./кв.м.

0,82 €/кв.м.
	1,30 лв./кв.м.

0,66 €/кв.м.

	
	5. Тотализатор
	2,40 лв./кв.м.

1,23 €/кв.м.
	1,80 лв./кв.м.

0,92 €/кв.м.

	
	6. Обменни бюра, заложни къщи
	1,60 лв./кв.м.

0,82 €/кв.м.
	1,30 лв./кв.м.

0,66 €/кв.м.

	
	7. Изкупвателни пунктове за: Мляко, Билки, плодове и зеленчуци, Вторични суровини, Амбалаж
	1,60 лв./кв.м.

0,82 €/кв.м.
	1,30 лв./кв.м.

0,66 €/кв.м.

	
	8. Самостоятелни складове за търговия на едро, покрити/открити
	1,60 лв./кв.м.

0,82 €/кв.м.
	1,30 лв./кв.м.

0,66 €/кв.м.

	IV. 
	Общински помещения за социални, културни, образователни и спортни нужди
	0,60 лв./кв.м.

0,31 €/кв.м.
	0,50 лв./кв.м.

0,26 €/кв.м.

	
	1. Кабинети: лекарски, стоматологични:
	
	

	
	· За лекари на свободна практика
	5,00 лв./кв.м.

2,56 €/кв.м.
	5,00 лв./кв.м.

2,56 €/кв.м.

	
	· По договор с РЗОК
	0,50 лв./кв.м.

0,26 €/кв.м.
	0,50 лв./кв.м.

0,26 €/кв.м..

	
	2. Площи за спортна дейност-Покрити/Открити
	0,60 лв./кв.м.

0,31 €/кв.м.
	0,50 лв./кв.м.

0,26 €/кв.м..

	
	3. Спортни обекти - Спортни зали, Басейни
	0,60 лв./кв.м.

0,31 €/кв.м.
	0,50 лв./кв.м.

0,26 €/кв.м.

	
	4. Книжарници
	1,30 лв./кв.м.

0,66 €/кв.м.
	1,00 лв./кв.м.

0,51 €/кв.м.

	V. 
	Общински помещения за политически партии и синдикални организации.
	0,50 лв./кв.м.

0,26 €/кв.м.
	0,50 лв./кв.м.

0,26 €/кв.м.

	VI. 
	Общински помещения за юридически лица с нестопанска цел, осъществяващи дейност в обществена полза.
	0,50 лв./кв.м.

0,26 €/кв.м.
	0,50 лв./кв.м.

0,26 €/кв.м.

	VII. 
	Общинско място за поставяне на машини за топли напитки, грил, закуски и др.
	30,00 лв./кв.м.

15,34 €/кв.м.
	30,00 лв./кв.м.

15,34 €/кв.м.

	VIII. 
	Гаражи и гаражни клетки (стандартен-18 кв.м.), паркоместа:
	
	

	
	1. За гаражи
	1,20 лв./кв.м.

0,61 €/кв.м.
	1,20 лв./кв.м.

0,61 €/кв.м.

	
	2. За паркоместа (платени)
	0,80 лв./ден

0,41 €/ден
	0,80 лв./ден

0,41 €/ден

	IX. 
	Урегулирани поземлени незастроени имоти за земеделски нужди.
	43,00 лв./дка/год.

22,00 €/дка/год.
	35,00 лв./дка/год.

17,90 €/дка/год.

	X. 
	Складови помещения към обекти и прилежащи открити търговски площи.
	
	

	XI. 
	Сервизни (спомагателни) помещения към обекти.
	
	

	XII. 
	За разполагане на базова станция извън регулация-годишен наем.
	1,00 лв./кв.м.

0,51 €/кв.м.
	0,80 лв./кв.м.

0,41 €/кв.м.

	XIII. 
	Терени за монтиране на мобилни газстанции и бензиностанции
	2,50 лв./кв.м.

1,28 €/кв.м.
	2,20 лв./кв.м.

1,12 €/кв.м.

	XIV. 
	Терени за поставяне на временни съоръжения:
	
	

	
	· Павилиони
	
	

	
	· Гаражни клетки /месечно
	0,25 лв./кв.м.

0,13 €/кв.м.
	0,25 лв./кв.м.

0,13 €/кв.м.


XV. Размер на наемна/арендна вноска в лева на декар площ за година. /изм. с решение № 53/ 29.12.2023г./

	Категория

земеделска земя – н.т.п.
	III


	IV
	V
	VI
	VII
	VIII
	IX
	X

	Нива
	22 лв./
дка/год.
	20 лв./
дка/год.
	18 лв./
дка/год.
	17 лв./
дка/год.
	16 лв./
дка/год.
	14 лв./
дка/год.
	12 лв./
дка/год.
	10 лв./

дка/год.

	
	11,25 €/

дка/год.
	10,23 €/

дка/год.
	9,20 €/

дка/год.
	8,69 €/

дка/год.
	8,18 €/

дка/год.
	7,16 €/

дка/год.
	6,14 €/

дка/год.
	5,11 €/

дка/год.

	Трайни насаждения
	90 лв./
дка/год.
	88 лв./
дка/год.
	76 лв./
дка/год.
	64 лв./
дка/год.
	48 лв./
дка/год.
	36 лв./
дка/год.
	24 лв./
дка/год.
	10 лв./
дка/год.

	
	46,02 €/

дка/год.
	45,00 €/

дка/год.
	38,90 €/

дка/год.
	32,72 €/

дка/год.
	24,54 €/

дка/год.
	18,40 €/

дка/год.
	12,27 €/

дка/год.
	5,11 €/

дка/год.

	Ливада
	16 лв./
дка/год.
	14 лв./
дка/год.
	12 лв./
дка/год.
	10 лв./
дка/год.
	8 лв./
дка/год.
	7 лв./
дка/год.
	6 лв./
дка/год.
	5 лв./
дка/год.

	
	8,18 €/

дка/год.
	7,16 €/

дка/год.
	6,14 €/

дка/год.
	5,11 €/

дка/год.
	4,09 €/

дка/год.
	3,58 €/

дка/год.
	3,07 €/

дка/год.
	2,56 €/

дка/год.

	Пасища
	12 лв./
дка/год.
	11 лв./
дка/год.
	10 лв./
дка/год.
	9 лв./
дка/год.
	8 лв./
дка/год.
	7 лв./
дка/год.
	6 лв./
дка/год.
	5 лв./
дка/год.

	
	6,14 €/

дка/год.
	5,62 €/

дка/год.
	5,11 €/

дка/год.
	4,60 €/

дка/год.
	4,09 €/

дка/год.
	3,58 €/

дка/год.
	3,07 €/

дка/год.
	2,56 €/

дка/год.

	Храсти
	14 лв./
дка/год.
	12 лв./
дка/год.
	11 лв./
дка/год.
	10 лв./
дка/год.
	9 лв./
дка/год.
	8 лв./
дка/год.
	7 лв./
дка/год.
	6 лв./
дка/год.

	
	7,16 €/

дка/год.
	6,14 €/

дка/год.
	5,62 €/

дка/год.
	5,11 €/

дка/год.
	4,60 €/

дка/год.
	4,09 €/

дка/год.
	3,58 €/

дка/год.
	3,07 €/

дка/год.

	Пустееща необработваема земя
	17 лв./
дка/год.
	16 лв./
дка/год.
	15 лв./
дка/год.
	14 лв./
дка/год.
	13 лв./
дка/год.
	12 лв./
дка/год.
	11 лв./
дка/год.
	10 лв./
дка/год.

	
	8,69 €/

дка/год.
	8,18 €/

дка/год.
	7,67 €/

дка/год.
	7,16 €/

дка/год.
	6,65 €/

дка/год.
	6,14 €/

дка/год.
	5,62 €/

дка/год.
	5,11 €/

дка/год.


(2) Корекционни коефициенти при определяне на базисните цени

т.1. В зависимост от физическото състояние на обектите, наемните цени се коригират с корекционни коефициенти, както следва:

-масивни сгради-К1= 1.0

-полумасивни сгради-К1=0.8

-паянтови сгради-К1=0.6

-избени помещения, тавански помещения-К1=0.6

т.2. В зависимост от квадратурата на обекта се прилагат следните коефициенти:

-до 5кв.м.-К2=1.2

-от 6 до 10кв.м.-К2=1.1

-от 11 до 100кв.м.-К2=1.0

-над 100кв.м.-К2=0.8

(3) Определените базисни цени не включват консумативните разходи, такса смет и др., които са за сметка на наемателя.

(4) Промяна на предназначението на обекта се допуска само с разрешение на наемодателя. С промяната на предназначението се актуализира и наема, който не може да бъде по-нисък от предварително договореният.

 При промяна на предназначението на обект без съгласие на наемодателя, се прилагат следните санкции:

а/ (изменена с Решение №225 от 20.12.2024г.)  при първо нарушение-предупреждение и глоба от 50 лв. или 25,56 евро до 100лв. или 51,13 евро.
б/ (изменена с Решение №225 от 20.12.2024г.) при второ нарушение-прекратяване на наемното правоотношение и глоба от 100лв или 51,13 евро до 500лв.или 255,65 евро.
 Актовете, установяващи нарушението и наказателното постановление се издават по реда, определен в ЗОС и ЗАНН.

т.2.2. За еднократно ползване на зали, клубове и др. се заплащат такси, определени в Наредбата за определяне и администриране на местните такси и цени на услуги.

III.Актуализация и предоговаряне на наемните цени

т.3.1. Наемните цени се актуализират по предложение на Кмета на общината, след Решение на Общинския съвет.

т.3.2. Наемните цени, при заварените от настоящата тарифа наемни отношения се предоговарят в съответствие с визираните в нея цени, считано от влизане в сила на решението.

т.3.3. За обектите, отдадени чрез търг, договорените наемни цени не се променят, ако са по-високи от базисните.
СИЛВИЯ ГЕОРГИЕВА ГЕОРГИЕВА:
Председател на ОбС-Тополовград

PAGE  
42

